

**DAUGAVPILS DOME**

K. Valdemāra iela 1, Daugavpils, LV-5401, tālr. 65404344, 65404365, fakss 65421941

e-pasts info@daugavpils.lv www.daugavpils.lv

# L Ē M U M S

Daugavpilī

2022.gada 14.jūlijā **Nr.456**

(prot. Nr.23, 3.§)

**Par dāvinājuma (ziedojuma) pieņemšanu un**

**ziedojumu un dāvinājumu ieņēmumu un izdevumu tāmes palielināšanu**

**Daugavpils pilsētas Izglītības pārvaldei**

Pamatojoties uz likuma „Par pašvaldībām” 21.panta pirmās daļas 19. un 27.punktu, likuma „Par interešu konfliktu novēršanu valsts amatpersonu darbībā” 14.panta pirmo, otro, piekto, sesto un vienpadsmito daļu, ievērojot ar Daugavpils pilsētas domes 2013.gada 28.decembra lēmumu Nr.651 apstiprināto noteikumu Nr.3 „Noteikumi par dāvinājumu (ziedojumu) pieņemšanu, izlietošanu un uzskaiti Daugavpils pilsētas pašvaldības iestādēs” 4.punktu, Daugavpils domes 2021.gada 23.septembra noteikumu Nr.5 „Noteikumi par Daugavpils valstspilsētas pašvaldības budžeta izstrādāšanu, apstiprināšanu, grozījumu veikšanu, izpildi un kontroli” 49.punktu, ņemot vērā Daugavpils 16.vidusskolas 2022.gada 12.maija vēstuli Nr.1-16/100 „Par ziedojuma (dāvinājuma) pieņemšanu” un Daugavpils 16.vidusskolas direktores Olgas Dukšinskas izvērtējumu par interešu konflikta neesamību, pieņemot minēto ziedojumu, to, ka ziedojuma pieņemšana neietekmē jebkādu lēmumu pieņemšanu attiecībā uz Biedrību “Latvijas Olimpiskā komiteja”, Daugavpils pilsētas domes Izglītības un kultūras jautājumu komitejas 2022.gada 7.jūlija atzinumu, Daugavpils pilsētas domes Finanšu komitejas 2022.gada 7.jūlija atzinumu, atklāti balsojot: PAR – 12 (I.Aleksejevs, P.Dzalbe, A.Elksniņš, L.Jankovska, I.Jukšinska, V.Kononovs, N.Kožanova, J.Lāčplēsis, I.Prelatovs, V.Sporāne-Hudojana, I.Šķinčs, A.Vasiļjevs), PRET – nav, ATTURAS – nav, **Daugavpils dome nolemj:**

1. Atļaut Daugavpils 16.vidusskolas direktorei Olgai Dukšinskai Daugavpils 16.vidusskolas vārdā pieņemt ziedojumu Daugavpils 16.vidusskolas funkciju izpildes veicināšanai no Biedrības “Latvijas Olimpiskā komiteja” (vienotais reģ. Nr.50008022421, Elizabetes iela 49, Rīga, LV-1010), sporta ekipējuma un inventāra iegādei par kopējo summu EUR 5000,00 (pieci tūkstoši *euro* 00 *centi*) apmērā.
2. Palielināt Daugavpils pilsētas Izglītības pārvaldes ziedojumu un dāvinājumu ieņēmumu un izdevumu tāmi 2022. gadam saskaņā ar pielikumu.

Pielikumā: Daugavpils pilsētas Izglītības pārvaldes ziedojumu un dāvinājumu ieņēmumu un izdevumu tāmes grozījumi 2022.gadam.

Domes priekšsēdētājs A. Elksniņš